pt gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en it pt gl gl gl gl gl en en sv fr de de gl gl gl gl gl es gl gl gl gl gl pt fr gl gl gl gl gl gl gl gl pt gl pt en ca gl gl pt
Vieiros: Galiza Hoxe - Alejandro Tobar - Do Revisionismo Televisivo
Venres, sexta feira, 30 de setembro de 2022
O de chifrar, francamente, non sei eu se o faría. Co corazón, seguro. Porque a monarquía en 2009 é un ente repulsivo do cal non se desprende nada bo, e porque, segundo eu o entendo, España asoballa, maltrata, menospreza e mexa por riba do meu país, que até onde eu sei tampouco non lle fixo tanto mal para recibir tal reprimenda secular.
Pero hai maneiras e maneiras e por moitas voltas que lle dea, que llas dou, non acabo de ter a certeza de que asubiar nun partido de fútbol sexa a mellor maneira de se facer ouvir noutros ámbitos, quizabes por iso mesmo, porque outros ámbitos son outros ámbitos. Atopo argumentos a favor do asubío, certo, como tamén algún en contra. Por outra banda, posto que son de natureza pausada, tanta romaría xunta igual me viña grande. Non o sei. Se cadra, chegado o momento, se por un casual me atopase no estadio, coa miña bufanda do Barça, embulleirándome no ambiente ese de festa e de final, se cadra, digo, tolearía e comezaría a berrar coma un tolo até deixar a voz así que El-Rei principiase co ritual, abaneando a súa vella manciña engurrada e nacarada, repartindo venias aquí e acolá; ou pode que me dese por gardar a xenreira, as formas coma quen di, dicirme, por exemplo: acouga, non lle botes máis sal á caldeirada, pasa, home, pasa olimpicamente, que as maneiras son outras. En fin, o que eu faría, honestamente, non o sei.
O intolerábel, o que non admite discusión, o que non se debe aceptar de ningunha das maneiras, perante o que non hai máis remedio que arrebolar estrepitosamente o puño contra a mesa, veu despois, cando se quixo reinventar a realidade, oficializar unha mentira pezoñenta, cando se actuou con premeditación para redefinir o acontecido, adaptándoo ao gusto do grupo de poder do momento. Céntrome agora en Televisión española, é dicir, en todos e cada un dos responsábeis da Televisión española, porque emitir en diferido o himno español, co son ambiente reducido a un fondo abisal e con imaxes escolmadas e groseiramente manipuladas de seareiros bilbaínos botando a man ao corazón e cos seareiros cataláns tranquiliños, véndoas vir, iso si que é propio dun réxime da peor ralea, é un acto repugnante e sen xustificación que desvirtúa a realidade, que preocupa e que non debería quedar así*. Así como verbo das bondades do asubío non teño as cousas claras, das maldades do revisionismo, si. É lamentábel. No entanto, sabendo como as gasta o verdugo e como se expresa boa parte da súa audiencia, malo será que non lle medre o club de fans.
*Tan só unhas horas despois de redactar esta artigo, leo que a dirección de TVE destitúe a Julián Reyes, o director de Deportes. Aínda que non deixa de ser unha cabeza de turco, menos dá unha pedra.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Alejandro Tobar Salazar, nado en Lugo en 1983, reside na actualidade en Copenhaguen, Dinamarca. En 2008, a editorial Tristram publicoulle a que é até o de agora a súa única novela: Cremalleiras. Tamén ten no seu haber diferentes premios literarios. »
Carta dun mozo galegofalante a María Seoane (19/03/2010)
Patético, dramático e ridículo (08/01/2010)
Do Negacionismo e Ben-Cho-Shey (18/11/2009)
Jalikiya ou reino de León (10/09/2009)
Disidencia e optimismo (16/06/2009)
Galipedia e Normalización (16/03/2009)
Do Horrísono e do Irrisorio (17/02/2009)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto